Държавен вестник, бр. 82, 2017 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  82
инвестиционното предложение по отношение 
съответствието му с Плана за управление на 
речните басейни и Плана за управление на 
риска от наводнения. Становището за допус­
тимост трябва да е издадено от директора на 
съответната Басейнова дирекция за управление 
на водите към Министерството на околната 
среда и водите, в чийто териториален обхват 
ще се извършва инвестицията.
Чл. 31. (1) Не се подпомагат като само­
стоятелен проект или дейност:
1. събарянето на стари сгради и производ­
ствени съоръжения;
2. инвестициите в нематериални активи.
(2) В един период на прием едно лице 
не може да подава повече от едно проектно 
предложение.
Чл. 32. (1) Изборът се извършва при даване 
на приоритет на:
1. проекти с инвестиции за стопанства, 
които отглеждат култури в приоритетен сек­
тор „Плодове и зеленчуци“ и/или имат реги­
стрирани животновъдни обекти и отглеждат 
животни в приоритетен сектор „Животновъд­
ство“ съгласно приложение № 10;
2. стопанства, сертифицирани за производ­
ство на биологични продукти;
3. стопанства, разположени в необлагоде­
телствани райони;
4. проекти с инвестиции за повишаване на 
енергийната ефективност;
5. проекти с инвестиции за иновации в 
стопанствата;
6. проекти с инвестиции от земеделски 
стопани, членове на сдружения за напояване;
7. проекти с инвестиции, които ползват 
вода от инфраструктура с по-малки загуби 
и по-висока ефективност при използване на 
водните ресурси. 
(2) Тежестта на приоритетите по ал. 1 се 
определя в съответствие с критерии за оценка 
на проекти съгласно приложение № 11 и се 
преценява към датата на подаване на проект­
ното предложение съобразно приложените 
към него документи.
(3) Приоритет по критерия „Проекти, които 
се изпълняват в сектори „Животновъдство“ 
и/или „Плодове и зеленчуци“ се дава само 
ако разходите, за които се кандидатства, са 
изцяло насочени към производството на сел­
скостопанска продукция от приложение № 10.
(4) При определяне на точките по критерия 
„Проекти, които се изпълняват в сектори „Жи­
вотновъдство“ и/или „Плодове и зеленчуци“ 
съгласно приложение № 10 СПО на кандидати 
за колективни инвестиции се изчисляват на 
база средноаритметично изчислено СПО в 
приоритетните сектори „Животновъдство“ и/
или „Плодове и зеленчуци“ на всички негови 
членове/съдружници.
(5) Приоритет по критерия „Проекти с 
инвестиции за напояване, при които се из­
ползва вода от инфраструктура с по-малки 
загуби и по-висока ефективност при използ­
ване на водните ресурси“ по ал. 1, т. 7 по­
лучават проекти с инвестиции за напояване, 
за които е осигурено или ще бъде осигурено 
използването на вода от съоръжение съгласно 
приложение № 12.
(6) В случай че изпълнението на приори­
тетите по ал. 1 е станало основание за кла­
сиране на кандидата пред други кандидати 
по реда на тази наредба, той се задължава 
да поддържа съответствие с приоритетите 
по ал. 1 в срок три години считано от датата 
на получаване на окончателно плащане и за 
срок пет години за бенефициенти, които са 
големи предприятия.
(7) Кандидатите, одобрени за подпомагане 
въз основа на изпълнението на приоритета по 
ал. 1, т. 1, се задължават да поддържат сто­
панство със СПО в приоритетните сектори не 
по-малко от това, за което са получили точки.
Чл. 33. Подпомагат се проекти, които са 
получили минимален брой от 10 точки по 
критериите за оценка, посочени в приложе­
ние № 11.
Раздел V
Допустими разходи
Чл. 34. (1) Допустими разходи в рамките 
на земеделското стопанство са:
1. строителство или обновяване на сгради и 
на друга недвижима собственост, използвана 
за земеделското производство, включително 
такава, използвана за опазване компонентите 
на околната среда;
2. закупуване, включително чрез финансов 
лизинг, и/или инсталиране на нови машини, 
съоръжения и оборудване, необходими за 
подобряване на земеделския производствен 
процес, включително за опазване компо­
нентите на околната среда, получаване на 
топлинна и/или електроенергия, необходими 
за земеделските дейности на стопанството 
и подобряване на енергийната ефективност, 
съхранение и подготовка за продажба на зе­
меделска продукция;
3. създаване и/или презасаждане на трайни 
насаждения, включително трайни насаждения 
от десертни лозя, медоносни дървесни видо­
ве за производство на мед и бързорастящи 
храсти и дървесни видове за производство на 
биоенергия;
4. разходи за достигане съответствие с но­
вовъведените стандарти на ЕС, включително 
чрез финансов лизинг;
5. закупуване на земя, необходима за из­
пълнение на проекта във връзка с изграждане 
и/или модернизиране на сгради, помещения 
и други недвижими материални активи, пред­
назначени за земеделските производствени 
дейности и/или за създаване и/или преза­
саждане на трайни насаждения;
6. закупуване на сгради, помещения и 
друга недвижима собственост, необходими 
за изпълнение на проекта, предназначени за